吳敘

吴叙（），字天彝，先號由庵，致仕家居，改號石山，浙江紹興府餘姚縣人，明朝政治人物。

生平
成化十三年（1477年）丁酉科浙江鄉試舉人《浙江通志》，二十年（1484年）甲辰科三甲第一名進士。次年授行人司行人，两次出使外藩。弘治四年（1491年）升南京刑部员外郎，一年后擢升廣東司郎中，弘治十年（1497年）出任江西临江府知府，十四年冬入觐京师，考察以才力不及，調任肇庆府《大明孝宗敬皇帝实录卷一百八十二》：弘治十四年十二月，吏部会同都察院考察天下诸司来朝并在任官，请黜方面及府县等官…… 陝西參政李隆、浙江副使呂璋及知府吳敘等六人以才力不及，堪治簡，俱更調別用。，在任半年，被江西巡視官員彈劾落職。歸鄉後在城北修建石山庄，改號石山。卒于嘉靖九年庚寅二月十三日，享寿八十有四 明故肇庆府知府吴公宜人罗氏合葬墓志铭
赐进士出身南京工部尚书致仕进阶荣禄大夫前都察院右副都御史工部右侍郎兼左佥都御史年生同邑陈雍撰文
赐进士弟正奉大夫正治卿广东布政使司右布政使同邑南皋邵蕡篆盖并书丹
广东肇庆府知府石山吴公之卒也，其第七子乡贡进士御于遂安寓馆，致书姻戚华邦聚，乞予为墓銘。已转致於予矣，其第六子邑痒生健偕第九子待，复持秋官张舜用所为状，衰经踵予，稽颡再拜而告曰：“先公之卒，逾年矣，先母罗宜人先十月卒，卜以今年辛卯十一月廿二日，合窆于客星峰东麓之原。惟墓石未有铭，非得名笔不足以垂不朽也，敢请一挥之》。”予惟公与予同年登进士，且相与甚厚，去岁届予八十诞辰，公力疾为作寿文，仅半稿而竟不起矣。斯情铭予心弗忘也，今铭公墓，奚容辞。按状：公讳叙，字天彝，姓吴氏，先号由庵，致政，还居邑城北石山庄，复号石山。考讳勤，以公贵，赠南京刑部员外郎。祖左璇，隐德弗售。曾祖延龄，清涧县学教谕，谪戍滇之腾冲。高祖守中，元余姚州蒙古学正。五世祖易斋，元温州路通判。其先世自宋南渡来姚，定居灵绪山北。刑部公先娶周氏，生公兄庸及廉，又娶黄氏，生公及弟秩。公年十三而失恃，刑部公明医术，置公药肆中，令习医书，事贩鬻。公志不▋为，潜读四书史鉴等书。至十八九，欲就授经师，而弗敢专，遂录徐天洪《礼经义》千余篇，对义穷理，渐有所得。后假馆东阳卢氏家，论策诸义，及何黄金许诸书，皆具因得遍观之，乃知义理正学，不特文词而已。又复馆于梅川祁门，呕心酸志，玩索搜猎於举子业，充然有余地矣。成化丁酉，遂以礼经领乡荐，赴春闱，未第，还。丁外艰，服阙，甲辰中春榜前列。廷试三甲第一，传胪唱名，亦荣矣哉。乙巳，选行人，两奉使外 藩，丝币不受。及还，两疏劾权要，指斥时非，为众人所忌疾， 遂落御史选，冢宰三原王公及朝野诸老皆惜之。再荐不就，甫 六载，弘治辛亥改南京刑部员外郎。又一载，擢广东司郎中，三载秩满，以员外郎绩最赠考如其官，二妣及配罗氏俱宜人。广东司辖应天府，嚣讼颇繁，豪强有犯，悉置于法，虽堂官欲 贷之，亦不少徇，故多咎繇于人。有沈桂者，杀人事坐死，送公讯究其因，乃妻与人通奸所知，遂出其死，乡士及寮采交相谤之。时沙汰京官，南吏部欲因以及公，而适有临江知府之擢获免，实丁巳岁也。抵临江 益府岁差内竖征商，清江镇民甚病之。公极言利害，具启乃今定额输税，取回差官，镇民获安。强寇出没诸洞陆梁乡落，公多方殄灭，遂至敛迹远遁，曰：“莫惹此老。”且捐俸资新庙学，朔望诣讲堂，与诸生程> 艺讲解，多所成就，解额倍常。若乃省徭役，去宿蠹，筑堤防，缮城郭，乃其余事尔。江西巡按御史荐调抚州，吏部案候不行。至壬戌北觐，有为南道御史者，憾公革其父吏役，不会科官，自以公名入劾章。司考察者姑以才力不及，调公肇庆，较之临江，实倍之，盖朝著公论有在也。临江民闻之，如失父母，乃为立碑以纪去思。是年夏，公赴肇庆，徭寇数猖獗，公至屏息。百废具兴，凡所以抚肇庆民者，尤过于临江，未半年，颂声大作。时江西巡视官以宿仇参公，遂落职，或劝公辩，公曰：“布衣官至二千石，亦足矣。”遂拂衣还，居石山近三十年，惟日以诗酒为乐，课子姓为事，或耕钓以自娱。其为诗文，则天趣逸发，不烦绳削而自合矩度。书法先仿张东海，晚年尤工晋帖，至逼真。尝参朱子所见，作《礼记传》，有稿数十本，惜未就也。其文集有《石山晚稿》六卷，《续稿》八卷，《又续稿》十卷，《和瞿存斋咏物诗》二卷，《完璧预志》一卷，版刻存予家，世多传之，仕途稿尤多，今不存。公平生性介而直，不荀同于人，居官又疾恶太甚，用法过严，故屡遭谤讪，被摈斥。而公之执持不少变，惜乎官止于斯，其中之所存，弗克大展布于时，故每于诗文发之。观其诸作，奇集观■ 。年未七旬，即自制墓銘、祭文、挽诗，及今病革，乃不服药饵，惟整饬后事，诀别亲友。及召诸子姓于前，谕之曰：“吾平生忠孝所不尽者，汝辈可为之。”端然卒于正寝，即公所谓“生寄死归而出，达生逍遥之外“者也。宜人罗氏，出自望族，■慕柔顺，自归公，妇道母仪克备，廉介之守，义方之训，于公裨益良多。公又娶张氏，宜人处之略无■忌■■■之■■■■■■。公生于正统丁卯，卒于嘉靖庚寅二月十三日，享寿八十有四。宜人生于正统己巳，卒于嘉靖乙丑六月一日，享年八十有一。子男：长复，次循，六合县典吏致仕，俱先卒，次衡，此德永定驿丞，次律邑庠生，俱罗出，■■健次■■■■■■■次后，次即待，俱张出。女一，亦罗出，适孙御史子禟，金乡县主簿。孙男二十七，长必谦，次■■，次必敬，山西■■■■必仁，必义，必顺，必孝领嘉靖乙酉乡荐，必迁，必礼，必宏，余幼未名。孙女四，一适诸■■孙■隆杭州府学生；一适华方伯孙昇，邑痒生；一适邹同知子大纪；一适邵判官子垚。曾孙男九，女三，其子姓之多乃尔。且将来■文，岂公平日所未展布者，将有待於后人也哉。铭曰：
猗欤吴公 卓尔自立 甲弟传胪 官阶峻级 峨峨石山 维石■峭 公性如石 介直不挠 司刑守郡 烈日秋霜 增兹多口 亦土之常 飘然泉石 徜徉诗酒 去思有碑 耕钓无耦 晚稿续稿 寄兴■微 自铭自挽 旷达不羁 贤者宜人 德性柔顺 螽斯樛木 式昭壶范 子孙林立 伉俪齐眉 后■■终 世亦云希 客星东麓 寿藏预卜 合窆于斯 允矣埋玉 后之显者 锡典交辉 千载之下 徵我铭诗
嘉靖十年辛卯十一月之吉。。

著作
文集有《石山晚稿》六卷，《續稿》八卷，《又續稿》十卷，《和瞿存齋詠物詩》二卷，《完璧預志》一卷。

家族
曾祖吴延龄，清涧县学教谕，谪戍雲南腾冲。祖父吴左璇。父吴勤，以子贵，赠南京刑部员外郎。前母周氏，生兄吴庸、吴廉。母黄氏，生吴叙、吴秩。

娶羅氏，封宜人，生吴復、吴循（六合縣典史致仕），俱先卒，次吴衡、吴德（永定驛丞）、吴律（邑庠生）。次吴健、吴御、吴後、吴待，張氏出。

孫吴必孝，嘉靖乙酉舉人，辛丑進士。

參考文獻
《華容縣志》
《明孝宗敬皇帝實錄》

Category:明朝行人司行人
X
Category:餘姚縣人
Category:南京刑部員外郎
Category:南京刑部郎中
Category:明朝临江府知府
Category:明朝肇庆府知府